KOMMISSIONENS FORORDNING (EF) Nr. 2300/97 af 20. november 1997 om visse gennemførelsesbestemmelser til Rådets forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning (1), særlig artikel 5, og

ud fra følgende betragtninger:

Forordning (EF) nr. 1221/97 har fastsat foranstaltninger til forbedring af produktions- og afsætningsvilkår og har i artikel 1 fastsat, at medlemsstaterne kan iværksætte nationale programmer; det er nødvendigt at fastsætte de hovedelementer, der skal indgå i disse programmer, samt tidsfristen for deres fremsendelse til Kommissionen;

det er nødvendigt at begrænse fællesskabsbidraget til finansieringen af de nationale programmer under hensyn til fordelingen af Fællesskabets bibestand;

medlemsstaterne bør føre kontrol med anvendelsen af denne forordning; Kommissionen bør underrettes om kontrolforanstaltningerne;

selv om de foranstaltninger, der er fastsat i de nationale operationelle programmer vedrørende mål nr. 1, 5b og 6 ikke er omfattet af finansieringen i nærværende forordning, skal en fortegnelse over disse foranstaltninger sendes til Kommissionen;

for at den undersøgelse, som omhandles i artikel 2 i forordning (EF) nr. 1221/97, kan blive så harmoniseret som muligt, bør der fastsættes fælles kriterier for dens gennemførelse;

der bør fastsættes regler for fastsættelsen af de landbrugsomregningskurser, der skal anvendes ved finansieringen af de nationale programmer;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

De programmer, der omhandles i artikel 1 i forordning (EF) nr. 1221/97, herefter benævnt programmerne, skal bl.a. indeholde:

a) en beskrivelse af situationen i sektoren; denne beskrivelse skal gøre det muligt regelmæssigt at ajourføre strukturdataene i den undersøgelse, som omhandles i artikel 2 i forordning (EF) nr. 1221/97

b) programmets målsætninger

c) en præcis beskrivelse af foranstaltningerne, i givet fald med angivelse af omkostninger pr. enhed

d) de anslåede udgifter og finansieringsplanen på nationalt og regionalt niveau

e) en henvisning til relevante love og administrative bestemmelser

f) en fortegnelse over de repræsentative erhvervsorganisationer og de kooperativer inden for biavl, som samarbejder med medlemsstatens kompetente myndighed om programmernes udarbejdelse

g) gennemførelsesbestemmelserne for opfølgning og evaluering af programmet.

Artikel 2

Medlemsstaterne tilsender hvert år inden den 30. september Kommissionen de årlige programmer. For det første år udskydes denne frist dog til den 15. december 1997.

Artikel 3

Fællesskabets bidrag, jf. artikel 3 i forordning (EF) nr. 1221/97, til finansieringen af programmerne er for hver medlemsstat begrænset til et beløb svarende til den pågældende medlemsstats andel af Fællesskabets bibestand, der er angivet i bilag I til nærværende forordning.

Hvis en eller flere medlemsstater imidlertid ikke fremsender programmer inden for de i artikel 2 omhandlede frister eller ikke fuldt ud anvender det beløb, der omhandles i første afsnit, kan de øvrige medlemsstaters andele forhøjes i forhold til deres egen andel.

Artikel 4

1. Medlemsstaterne sender samtidig med programmet Kommissionen sagsakterne vedrørende den kontrol, der i den forbindelse er gennemført. Denne kontrol skal sikre, at betingelserne for ydelsen af den støtte, der er fastsat i de forelagte nationale programmer, bliver overholdt. Kontrollen bør være foretaget både administrativt og på stedet.

2. Medlemsstaterne sender inden den dato, der er nævnt i artikel 2, Kommissionen en fortegnelse over de foranstaltninger, der er fastsat i de nationale operationelle programmer vedrørende mål nr. 1, 5b og 6.

Artikel 5

Den landbrugsomregningskurs, der skal anvendes på det maksimumstal, der omhandles i bilag I, er den kurs, der var gældende den 1. september det år, hvor programmet blev iværksat.

Artikel 6

Den undersøgelse, der omhandles i artikel 2 i forordning (EF) nr. 1221/97, skal indeholde de elementer, der er fastsat i bilag II til nærværende forordning.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. november 1997.

På Kommissionens vegne

Franz FISCHLER

Medlem af Kommissionen

(1) EFT L 173 af 1. 7. 1997, s. 1.

BILAG I

>TABELPOSITION>

BILAG II

>START GRAFIK>

UNDERSØGELSE AF BIAVLENS STRUKTUR

1. Erhvervsoptælling

Bistader, der udnyttes erhvervsmæssigt:

Bistader i alt:

Erhvervsbiavlere (a):

Biavlere i alt:

2. Afsætningsstruktur

Produktion (b): Direkte salg til forbrugere

Direkte salg til detailhandlere

Salg til emballerings/handelscentre

Salg til industrien

Import: Salg til emballerings/handelscentre/industri

Eksport: 3. Priser

4. Produktions- og emballeringsomkostninger

Faste omkostninger:

Variable omkostninger:

- I givet fald foretages en detaljeret opdeling på bl.a.

- udgifter til bekæmpelse af varroatose

- vinterfoder

- emballage (beholdere)

- stadeflytning

5. Honningens kvalitet

Specificitet: Rådets forordning (EØF) nr. 2082/92 (1)

Beskyttet oprindelsesbetegnelse (BOB): Rådets forordning (EØF) nr. 2081/92 (2)

Beskyttet geografisk betegnelse (BGB): Forordning (EØF) nr. 2081/92

NB:

(a) Erhvervsbiavler = bedriften omfatter over 150 bistader.

(b) De bedes angive honningtypen og bedriftens størrelse.

(1) EFT L 208 af 24. 7. 1992, s. 9.

(2) EFT L 208 af 24. 7. 1992, s. 1.

>SLUT GRAFIK>